text: FM-spenningurin tykist vera farin, eftir at KÍ enn einaferð vann á HB. Oddaliðið hevur nógvar møguleikar næstu vikurnar at avgerða alt.
text: #000002
text: KÍ hevur fingið 55 av møguliga 60 stigum, og skal missa í minsta lagi umleið 10 stig sínar seinastu sjey dystir, fyri at føroyameistaraheitið kann enda aðrastaðni (Mynd: Sverri Egholm)
text: #000003
text: Í gjárkvøldið vann KÍ á HB fyri triðju ferð í ár, og harvið gjørdu teir í bláum annað árið á rað reint boð móti arvafígginindunum úr høvuðsstaðnum. Úrslitið merkir eisini, at KÍ nú er væl nærri enn einum føroyameistaraheiti.
text: #000004
text: KÍ hevur longu 55 stig og kann fáa 21 stig afturat. Harvið skal liðið hjá Magna Hoseth "missa" í minsta lagi níggju stig - og helst meira - um ikki FM skal til Klaksvíkar triðja árið á rað. Tað tykist ógvuliga ósannlíkt. Eisini tí at teir størstu møguligu snávíngarsteinarnir - B36 og Víkingur - ikki ligja fyrrenn í ávíkavist næstseinasta og seinasta umfari. Í KÍ vil man hava tað avgjørt áðrenn hetta. Ein tøtt dystarskrá, við nøkrum dystum í Conference League og útsettum dysti, kann ávirka, og oddaliðið hevur í ár víst ávísar veikleikar í dystum móti "botn-fimm" liðum. KÍ hevur dyst umleið 3. hvønn dag næstu tríggjar vikurnar. Nógv bendir á, at FM kemur í hús í hesum tíðarskeiðnum.Støðan í oddinum eftir 21 umfør: 1. KÍ 55 stig *2. B36 49 stig3. HB 47 stig4. Víkingur 42 stig* Ein dyst færri
text: #000007
text: EB/Streymur hevur tryggjað sær sætið í deildini
  Dreymahøgg hjá Daniel - Hørður sigraði
  Venjingarlega fyri landsliðnum og skeið fyri venjarum um vikuskiftið
  Kári á Høvdanum takkar fyri seg á altjóða pallinum
text: #000009
text: Venjingarlega fyri landsliðnum og skeið fyri venjarum um vikuskiftið
text: #000012